આ મામલે રાજકીય પ્રત્યાઘાતો શું આવશે એની કોઈને પણ કલ્પના હોઈ જ શકે. ભાજપે કાયદો કાયદાનું કામ કરશે એમ કહ્યું જ્યારે કોંગ્રેસે આશા મુજબ આ ધરપકડને રાજકીય બદલો ઉર્ફે Political Vendetta જાહેર કરી દીધો. કોંગ્રેસના પ્રત્યાઘાતથી નવાઈ એ બાબતની લાગે છે કે એ જ્યારે સત્તામાં હતી ત્યારે હાલના ભાજપ પ્રમુખ અમિત શાહને ગમે તે રીતે ભેરવી દેવામાં એણે જરાય પાછી પાની કરી ન હતી અને નરેન્દ્ર મોદી સાથે કોંગ્રેસે સતત બાર વર્ષ શું કર્યું હતું એ કોઈને યાદ દેવડાવવાની જરૂર નથી.